Diari Oficial de la Generalitat Valenciana


Sumari del DOGV 2476, del 24-03-1995 (1995/834204)

ORDRE de 14 de març de 1995, del conseller d'Educació i Ciència, per la qual modifica la denominació, la composició d'unitats i la relació de llocs de treball de determinats centres públics d'Educació Infantil, Educació Pre-escolar, Educació Primària i Educació Especial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/14/(1)/dof/vci/html**

### Dades del document

Número de DOGV
:   2476

Data del DOGV
:   24-03-1995

Secció del DOGV
:   DISPOSICIONS GENERALS

Número del document
:   1995/834204


Data del document
:   14-03-1995

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 14 de març de 1995, del conseller d'Educació i Ciència, per la qual modifica la denominació, la composició d'unitats i la relació de llocs de treball de determinats centres públics d'Educació Infantil, Educació Pre-escolar, Educació Primària i Educació Especial de la Comunitat Valenciana.   
Una vegada estudiada la demanda potencial de llocs escolars i efectuada la planificació educativa, es fa necessari adaptar la composició legal dels centres públics que imparteixen ensenyaments d'Educació Infantil, Educació Pre-escolar, Educació Primària i Educació Especial de la Comunitat Valenciana, a fi d'atendre les necessitats que es preveuen per al pròxim curs acadèmic 1995/96.  
Vistos els expedients i estudiades les propostes de modificació de la composició i d'assignació o variació de la denominació específica dels centres públics, elaborats per les inspeccions territorials d'Educació d'Alacant, Castelló i València.  
Vistes l'Ordre de 24 de maig de 1990 (DOGV de 07.06.90), per la qual s'estableixen els criteris de catalogació i es determinen els llocs de treball docents dels centres públics, modificada per l'Ordre de 25 d'abril de 1991 (DOGV de 31.05.91).  
Fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Modificar la denominació, la composició legal, la relació de llocs de treball i altres dades dels centres públics que s'indiquen en l'annex d'aquesta ordre, en els termes que s'hi especifiquen.  
Segon  
En els centres públics d'Educació Infantil, Educació Pre-escolar, Educació Primària i Educació Especial en què se suprimeixen determinats llocs de treball i se'n creen d'altres, de característiques diferents, els primers seran modificats per aquests últims, i s'aplicarà en aquest supòsit allò que preveu l'article 38 del Reial Decret 895/1989, de 14 de juliol (BOE de 20/07/89), independentment de quin siga el seu nombre.  
DISPOSICIó ADDICIONAL  
única  
Aquesta disposició s'inscriurà en el Registre de Centres de la Comunitat Valenciana.  
DISPOSICIONS FINALS  
Primera  
Autoritze les direccions generals de Règim Econòmic, de Personal i de Centres Docents perquè, en l'àmbit de les respectives competències, adopten les mesures que siguen necessàries per a l'execució d'allò que disposa aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, la publicació tindrà efecte a partir del començament del curs escolar 1995/96.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, amb la comunicació prèvia a l'òrgan que va dictar l'acte impugnat, segons el que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'ordre en el Diari Oficial de la Generalitat Valenciana, d'acord amb el que preveu l'article 58.3 de la Llei de la Jurisdicció Contenciosa Administrativa.  
València, 14 de març de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI